Alisson

Alisson Ramses Becker (lahir 2 Oktober 1992), atau lebih dikenali sebagai Alisson merupakan seorang pemain bola sepak professional dari Brazil yang bermain sebagai penjaga gol untuk pasukan Liga Perdana Inggeris, Liverpool dan Pasukan bola sepak kebangsaan Brazil. Beliau merupakan salah seorang penjaga gol terbaik di dunia dan telah memenangi anugerah Penjaga Gol Terbaik FIFA pada tahun 2019.

Alisson telah memulakan kariernya di Internacional, di mana beliau telah melakukan penampilan sebanyak lebih 100 kali penampilan dan berjaya memenangi kejohanan Campeonato Gaúcho dalam setiap empat musim di kelabnya. Pada tahun 2016, beliau telah melengkapkan perpindahannya ke AS Roma sebanyak €7.5 di mana beliau menjadi penjaga gol sandaran kepada Wojciech Szczęsny sebelum mendapat kesebelasan utama di kelabnya. Pada Julai 2018, Alisson menyertai Liverpool FC dengan harga perpindahannya sebanyak €62.5 juta (£56juta) yang membolehkan harganya semakin meningkat kepada €72 juta (£66.8 juta) dan pernah tersenarai sebagai penjaga gol termahal di dunia pada ketika itu. Pada musim pertamanya bersama kelab, beliau berjaya menerima Sarung Tangan Emas Liga Perdana Inggeris kerana berjaya mendapatkan lembaran bersih (clean sheets) sebanyak 21 penampilan dalam liga dan mendapatkan lembaran bersih lainnya setelah Liverpool berjaya menjuarai Perlawanan akhir Liga Juara-Juara UEFA 2019.

Alisson telah menjadi kesebelesan utama dalam pasukan Brazil pada peringkat bawah umur sebelum berjaya melakukan penampilan pertamanya dalam peringkat senior pada tahun 2015 di mana beliau bermain untuk pasukan negaranya dalam Copa América Centenario pada tahun 2016, Piala Dunia FIFA 2018 dan berjaya menjuarai dalam kejohanan Copa América 2019 serta dinamakan sebagai penjaga gol paling terbaik di dunia.

Karier kelab

Internacional 
Dilahirkan di Novo Hamburgo, Rio Grande do Sul, Alisson menyertai kelab akademi Internacional pada tahun 2002 yang ketika itu beliau berumur 10 tahun. Setelah berkembang dalam peringkat akademi, beliau telah memulakan penampilannya bersama pasukan bawah umur sebelum beliau mendapat keselebasan utama dalam peringkat senior menentang Cruzeiro-RS yang berakhir dengan keputusan seri 1-1 di tempat lawan dalam kejohanan Campeonato Gaúcho. Penampilan beliau seterusnya diikuti dalam kejohanan Série A pada 25 Ogos 2019 yang memulakan penampilannya dengan sekadar mendapat keputusan seri 3-3 di tempat sendiri menentang Goiás. Beliau menjadi penjaga gol sandaran kepada abangnya, Muriel dan menjadi penjaga gol pilihan kedua bersama Agenor serta menamatkan musim pertamanya sebanyak enam penampilan. 

Pada tahun berikutnya, Alisson telah menjumpai kebolehan dirinya bahawa beliau disamakan dengan lagenda Brazil Dida yang telah menyertai Internacional dari Grêmio. Beliau mendapat tempat utama pada bulan Oktober dan menghabiskan musimnya dengan memperoleh penampilannya sebanyak 11 penampilan liga dalam karier bolanya.  Beliau adalah pemain permulaan yang tidak dapat dipersoalkan pada tahun berikutnya di mana beliau berjaha mengumpulkan 57 penampilan dalam semua pertandingan. Pada 4 Februari 2016, Alisson telah menandatangani sebuah perjanjian prakontrak di kelab Itali, AS Roma dan menyertai kelab tersebut dengan tempoh kontrak selama lima tahun yang berharga €7.5 juta. Beliau tampil dengan aksi akhir penampilannya bersama Internacional pada 15 Mei 2016 dengan berjaya mengekalkan lembaran bersih (clean sheet) yang berakhir dengan keputusan seri 0-0 menentang Chapecoense di halaman sendiri. Ketika empat tahun bersama Internacional peringkat senior, Alisson berjaya melakukan penampilan lebih 100 kali dan menjuarai kejohanan Campeonato Gaúcho dalam setiap musim.

AS Roma
Alisson secara rasminya telah melakukan perpindahan ke kelab Serie A Itali, AS Roma pada bulan Julai 2016.

Musim 2016-17 
Beliau memulakan penampilan pertamanya untuk kelab pada 17 Ogos 2016 dengan keputusan seri 1-1 menentang FC Porto dalam perlawanan Liga Juara-Juara UEFA. Walau bagaimanapun, kebanyakan musimnya telah dihabiskan sebagai penjaga gol sandaran kepada penjaga gol asal Poland, Wojciech Szczęsny. Beliau melengkapkan 15 penampilan daripada semua kejohanan dalam musim tersebut tetapi gagal untuk menampilkan dalam beberapa perlawanan liga. Setelah Szczęsny berpindah ke kelab barunya di Juventus, Alisson telah menjadi penjaga gol utama di kelabnya tetapi beliau dicadangkan untuk berpindah dari AS Roma ke kelab lain kerana kedudukannya yang tidak jelas untuk memberikan lebih masa sebagai penjaga gol utama.

Musim 2017-18 
Alisson akhirnya mendapat peluang sebagai penjaga gol utama dalam perlawanan pembukaan Serie A 2017-18 dengan mencapai keputusan menang 1-0 menentang Atalanta BC. Beliau kemudiannya mendapat penampilan pertamanya dalam Derby della Capitale pada 18 November dengan memperoleh kemenangan 2-1 menentang seteru terdekat mereka, Lazio. Beliau juga telah mendapat pujian kerana menunjukkan prestasi yang cemerlang dalam kempen Liga Juara-Juara UEFA dan berperanan sebagai pemain kunci utama dalam kelabnya yang telah mencapai peringkatnya sehingga separuh akhir. Kelab tersebut tidak pernah dibolosi meskipun sebiji gol di Stadio Olimpico dalam kempen Liga Juara-Juara sehingga perlawanan menentang Liverpool dalam peringkat separuh akhir pada 2 Mei 2018 di mana mereka menang 4-2 pada malam tersebut tetapi kalah dengan keputusan agregat 7-2. Alisson juga menerima pujian atas prestasinya yang bagus sepanjang musim 2017-18 di AS Roma. Beliau mengekalkan sebanyak 22 lembaran bersih (clean sheet) sepanjang musim 2017-18, iaitu sebanyak 17 lembaran bersih dalam Serie A dan 5 lembaran bersih dalam Liga Juara-Juara UEFA.

Liverpool 
Pada 19 Julai 2018, Liverpool secara rasminya telah mendapatkan Alisson dengan harga sebanyak £66.8 juta (€72.5 juta) yang membuatkan beliau sebagai penjaga gol paling mahal untuk sepanjang masa mengatasi Ederson Moraes yang tercatat sebagai paling termahal dalam pound sterling dan Gianluigi Buffon yang tercatat sebagai paling termahal dalam Euro. Walau bagaimanapun, harga tersebut akhirnya dipecahkan dalam jangka masa empat minggu apabila Chelsea mendapatkan Kepa Arrizabalaga yang dilaporkan berjumlah £71.6 juta (€80 juta) dari Athletic Bilbao. Pada 10 Ogos, Liverpool mengesahkan melalui laman web rasmi mereka bahawa beliau memakai jersi yang bernombor 13 sepanjang musim 2018-19.

Musim 2018-19 
Alisson memulakan penampilan pertamanya bersama Liverpool pada 12 Ogos dan berjaya mengekalkan lembaran bersih (clean sheet) menentang West Ham United yang berakhir dengan kemenangan 4-0. Beliau menerima banyak pujian atas prestasi yang memberangsangkan dengan kemenangan ke atas Crystal Palace dan Brighton yang melihatkan beliau kekal dengan tiga lembaran bersih secara berturut-turut. Pada Ogos 2018, Alisson telah disenaraikan untuk menerima anugerah Penjaga Gol Terbaik pada Musim Lepas, yang hanya sekadar mendapat tempat kedua sahaja. Pada 1 September, dalam kemenangan 2-1 ke atas Leicester City, beliau menerima beberapa pujian dan kritikan atas prestasinya yang membuat penyelamatan yang dianggap penting tetapi juga memberikan gol mudah kepada pihak lawan. Walau bagaimanapun, penglibatan Alisson dalam permainan telah menyebabkan  Liverpool mendapat 20 aksi permainan mereka tanpa kalah dalam liga sejak permulaan musim lagi sekali gus dapat memecahkan rekod tanpa kalah paling lama yang dibuat oleh pemain asal Argentina, Javier Mascherano. Alisson juga berpernan penting dalam kelabnya yang mengharungi kempen dalam kumpulan Liga Juara-Juara UEFA dalam membuat penyelamatan lewat yang penting dalam perlawanan akhir dalam kumpulan menentang Napoli yang berkesudahan menang 1-0 sekali gus melayakkan kelabnya ke pusingan kalah mati.

On 4 March 2019, he kept his 17th Premier League clean sheet for the season; the most by any Premier League goalkeeper in his debut season since former Liverpool goalkeeper, Pepe Reina in 2006. At the end of the season, Alisson kept a total of 21 clean sheets in Premier League, and won the Golden Glove. In the Champions League knockout stages, meanwhile, Alisson played a starring role as Liverpool advanced to their second consecutive final in the competition; in their second-leg semi-final at home to Barcelona, he made a number of impressive saves as Liverpool overturned a 3–0 first leg deficit to advance past their opponents with a 4–0 home win. In the final on 1 June 2019, Alisson kept a clean sheet for Liverpool as they defeated Tottenham Hotspur 2–0, making eight saves in the process, to win his first trophy with the club.

Musim 2019–20 

Setelah menghabiskan musim pertamanya dengan menyarung jersi nombor 13, Liverpool mengumumkan bahawa Alisson akan menyarung jersi nombor 1 untuk musim 2019-20, yang sebelumnya digunakan oleh Loris Karius. 

Pada 4 Ogos 2019, Alisson bermain dalam perlawanan Piala Perisai Komuniti FA 2019 menentang Manchester City; setelah seri 1-1, Manchester City akhirnya memenangi gelaran 5-4 menerusi penalti. Dalam pertandingan pembukaan kempen Liga Perdana Inggeris musim 2019-2020 menentang Norwich, Alisson mengalami kecederaan betis pada babak pertama dan digantikan oleh penjaga gol baru, Adrián selepas minit ke-38. Kecederaan yang beliau alami dijangka akan mengambil masa selama "beberapa minggu" untuk pemulihan. Akibatnya, Alisson diketepikan dari perlawanan Piala Super UEFA 2019 yang dimenangi oleh Liverpool 5-4 menerusi penalti pada 14 Ogos, setelah seri 2-2 dengan Chelsea setelah masa tambahan. Pada 1 Oktober 2019, Alisson dikatakan hampir kembali bersama pasukan utama Liverpool.

Beliau secara rasmi kembali ke skuad pertandingan pada 20 Oktober ketika seri 1-1 menentang Manchester United. Pada 30 November 2019, Alisson dibuang padang kerana mengendalikan bola di luar kawasan kotak penalti ketika pasukannya menang 2-1 ke atas Brighton. Pada 21 Disember, Alisson mengekalkan lembaran bersih menentang Flamengo dalam perlawanan akhir Piala Dunia Kelab FIFA 2019 dengan Liverpool memenangi trofi buat pertama kalinya. Pada 19 Januari 2020, Alisson menghasilkan bantuan gol kepada Mohamed Salah dalam kemenangan 2-0 menentang Manchester United di Stadium Anfield. Pada 6 Mac 2020, Alisson sekali lagi mengalami cedera yang bermaksud beliau terlepas kemenangan Liga pada hari berikutnya menentang Bournemouth, dan kekalahan peringkat pusingan 16 kejohanan Liga Juara-Juara UEFA ke atas Atletico Madrid sebelum musim ditangguhkan kerana wabak COVID-19 di United Kingdom.

Kerjaya antarabangsa 

Setelah mewakili Brazil di peringkat bawah 17 dan di bawah 20 tahun, Alisson dipanggil ke skuad utama oleh pengurus Dunga untuk dua perlawanan pertama kempen kelayakan Piala Dunia 2018 menentang Chile dan Venezuela. Beliau membuat penampilan sulung pada 13 Oktober iaitu bermula dengan kemenangan 3-1 di Castelão.

Pada 5 Mei 2016, Alisson disenaraikan sebagai skuad 23 pemain Brazil untuk kejohanan Copa América Centenario. Alisson bermain untuk pasukan Brazil ketika seri tanpa gol menentang Ecuador. Beliau telah dibolos dua gol dalam tiga perlawanan ketika Brazil tersingkir di peringkat kumpulan.

Kehidupan peribadi 
Alisson mempunyai abang bernama Muriel yang juga bermain dalam posisi penjaga gol dan dibangunkan di kelab Internacional. Keluarga Alisson berketurunan Jerman dengan ayah dan neneknya berbicara bahasa Jerman dengan lancar dan ketika di Roma, beliau dijuluki "Orang Jerman." Selain bahasa Portugis asalnya, Alisson juga boleh berbahasa Inggeris. Pada bulan Mei 2019, beliau dilantik sebagai duta muhibah oleh Pertubuhan Kesihatan Sedunia.

Pada tahun 2015, Alisson berkahwin dengan Natalia Loewe, seorang doktor dari Brazil. Mereka mempunyai seorang anak perempuan bernama Helena, lahir pada bulan April 2017 dan seorang anak lelaki, Matteo, yang dilahirkan pada 14 Jun 2019.

Statistik kerjaya

Kelab

Antarabangsa

Penghormatan dan anugerah 

Internacional
Campeonato Gaúcho: 2013, 2014, 2015, 2016

Liverpool
Liga Perdana Inggeris: 2019–20
Liga Juara-Juara UEFA: 2018–19
Piala Kelab Dunia FIFA: 2019

Brazil B23
Pertandingan Toulon: 2013

Brazil
Copa América: 2019

Individu
Penjaga Gol Terbaik FIFA: 2019
Pasukan Pilihan Dunia XI FIFPro FIFA: 2019
Skuad Terbaik Musim Liga Juara-Juara UEFA: 2017–18, 2018–19
Penjaga Gol Terbaik Musim Liga Juara-Juara UEFA: 2018–19
Penjaga Gol Terbaik Tahunan Seria A: 2017–18
Pasukan Terbaik Tahunan Serie A: 2017–18
Sarung Emas Liga Perdana Inggeris: 2018–19
Penjaga Gol Terbaik Dunia Anugerah Goal 50: 2018, 2019
Penjaga Gol Terbaik Tahunan Anugerah Globe Soccer: 2018, 2019
Sarung Emas Copa América: 2019
Skuad Terbaik Pertandingan Copa América: 2019
Penjaga Gol Terbaik Dunia IFFHS: 2019
Pasukan Pilihan Dunia Lelaki IFFHS: 2019
Trofi Yashin: 2019
Ballon d'Or: 2019 (Tempat ketujuh)
Emas Samba: 2019
Pasukan Pilihan Terbaik UEFA: 2019

Rujukan

Pautan luar 

Internacional profile 

Kelahiran 1992
Orang hidup
Pemain bola sepak Brazil
Penjaga gol (bola sepak)
Pemain Sport Club Internacional
Pemain A.S. Roma
Pemain Liverpool F.C.
Pemain Copa América Centenario
Pemain Piala Dunia FIFA 2018
Pemain Copa América 2019
Pemain Copa América 2021
Pemain Piala Dunia FIFA 2022